पाँचथर गोल्डकपको फाइनल आज
चौथो संस्करणको वाईवाई पाँचथर गोल्डकपको फाइनल खेल आज हुँदैछ । दिउँसो २ बजे फिदिम माविको खेल मैदानमा हुने फाइनलमा उपाधिका लागि आयोजक पाँचथर क्लब र विभागीय टिम त्रिभुवन आर्मी क्लब भिड्ने भएका छन ।
पाँचथर — चौथो संस्करणको वाईवाई पाँचथर गोल्डकपको फाइनल खेल आज हुँदैछ । दिउँसो २ बजे फिदिम माविको खेल मैदानमा हुने फाइनलमा उपाधिका लागि आयोजक पाँचथर क्लब र विभागीय टिम त्रिभुवन आर्मी क्लब भिड्ने भएका छन ।आयोजक टिम सेमिफाइनलमा वाग्मती फुटबल क्लब सर्लाहीलाई हराउँदै फाइनल प्रवेश गरेको हो भने त्रिभुवन आर्मी क्लब झापा फुटबल क्लब झापालाई हराउँदै फाइनल यात्रा तय गरेको हो ।फाइनलको पूर्व सन्ध्यामा खेल मैदानमा आयोजित पत्रकार सम्मेलनमा बोल्दै उपाधि दाबेदार त्रिभुवन आर्मी र आयोजक पाँचथर क्लबका कप्तान र प्रशिक्षकले एक अर्काको कमजोरी पत्ता लगाएर रणनीतिक तरिकाले खेल्दै उपाधि जित्ने दाबी गरे ।पाँचथर क्लबका कप्तान रोशन आङदेम्बेले घरेलु मैदानमा त्रिभुवन आर्मी जस्तो मजबुत क्लबसँग स्पर्धा गर्न पाउनु आयोजक टिमका लागि अवसर भएको टिप्पणी गरे ।आर्मीले शक्ति प्रदर्शनसहित खेल खेल्ने भएपनि खेलाडीहरुमा धेरै त्रुटी भेटिएकाले विपक्षी टिमको कमजोरी पत्तो लगाँउदै खेलेर उपाधी जित्ने उनको दाबी थियो ।त्रिभुवन आर्मी क्लबले पनि आयोजक टिमलाई मजवुद पतिश्पर्धीका रुपमा टिप्पणी गरेको छ । अघिल्ला दुइवटा खेलको अवस्था हेर्दा आयोजक टिमलाई कमजोर आक्न नहुने भएकाले खेलाडीका झिना मसिना त्रुटि पहिल्याएर खेल्ने र उपाधि जितेरै छाड्ने प्रशिक्षक आदर्श मल्लको दाबी छ ।स्थानीय खेलाडीका साथ घरेलु मैदानमा आर्मीसँग प्रतिस्पर्धा गर्न लागेको आयोजक टिम ९० प्रतिशत भन्दा धेरै दर्शकको साथ पाउनेमा विश्वस्त छ भने त्रिभुवन आर्मी क्लब खेल र खेलाडीको अवस्था हेरेर ५० प्रतिशत दर्शकले आफ्नो टिमलाई साथ दिने दाबी गर्छ ।फागुन १२ गतेदेखि जारी चौथो संस्करणको पाँचथर गोल्डप फुटबल प्रतियोगितामा नेपाल र भारतका ८ टिम सहभागी थिए । जसमध्ये ४ टिम पहिलो र २ टिम दोस्रो चरणबाट बाहिरिए ।प्रतियोगिताको विजेता टिमले नगद ५ लाख ५ हजार र उपविजेताले २ लाख ५५ हजार रुपैयाँ पुरस्कार पाउने आयोजक पाँचथर क्लबले जनाएको छ । पाँचथर गोल्डकप जिल्लाको सर्वाधिक राशीको प्रतियोगिता हो ।